कान पकड़ो कि तुमने अपने शहर को गंदा रखा अब संकल्प लो इसे स्वच्छ बनाएंगे, वृक्ष लगाएंगे
श्रीश्री ने उठाए सवाल और फिर बताएं निदान
धनबाद पर गुरुजी के 2 सुझाव
जिंदगीसे जुड़े सवाल उठाएं....? दु:ख के कारणों को गिनाया...? निदान के रास्ते दिखाएं...? जिंदगी में सुख का सत्य बताया। श्री श्री रविशंकर के महासत्संग में शामिल होने के लिए रणधीर वर्मा स्टेडियम में आस्था उमड़ पड़ी। कभी जय गुरुदेव के नारे से आसमान गूंजा तो कभी योग और ध्यान ज्ञान ने हजारों की भीड़ को एकदम शांत कर दिया। सवा घंटा तक महासत्संग में आनंद बरसता रहा। करीब 25 हजार लोग आनंद की इस बारिश में भींग कर आनंदित हो उठे। श्री श्री की अनमोल वचनों ने लोगों को जीने की नई राह दिखायी। हर कोई गुरुजी के रंग में रंगा दिखा। बात जीने के तरीके का हो या फिर धनबाद के सबसे प्रदूषित शहर होने की... श्री श्री ने अपने खास अंदाज से लोगों की चेतना को झकझोर दिया। धनबाद के प्रदूषण पर उन्होंने चिंता जतायी। एक तरफ योग ज्ञान देते हुए गंदा शहर का जिक्र कर सबसे अपनी कान खिंचवाया तो दूसरी तरफ शहर को स्वच्छ और ग्रीन बनवाने का संकल्प भी दिलवाया। जीने की कला सीखा कर गुरुजी ने दक्षिणा स्वरूप अपने अनुयायियों से उनसे उनकी चिंता मांगी। लोगों को चिंता का दान देकर आनंदित रखने को कहा।
पेशहै, श्री श्री रविशंकर के अनमोल ज्ञान का महासत्संग से लाइव रिपोर्ट।
झारखंड पर... झारखंडभू-संपदा से भरी धरती है। यहां सभी तरह की संपदा मौजूद है। यह संपन्न राज्य है, पर यहां की जनता गरीब, पीड़ित और बेचैन है। सुख से दूर है।
उग्रवाद पर... 10साल पहले लातेहार जेल में उग्रवादियों से मिला था। मुख्य धारा में लौटने को कहा था। बहुतों ने उग्रवाद के रास्ते को छोड़ा है। जो अभी भी मुख्यधारा से अलग हैं, उनसे अपील है कि वे हिंसा का रास्ता छोड़ें।
क्यों गुस्सा आता है और आप झगड़ जाते हैं? क्योंकिआलोचना नहीं सुनना चाहते। अगर कोई आपकी आलोचना कर रहा है तो वह आपका मित्र ही होगा। आलोचना को सुनना सीखिए। कोई ईष्या से आलोचना करता है तो भगवान से उसके लिए बुद्धि मांगिए। ध्यान से क्रोध कम होगा।
क्यों आपको लगता है कि वह आपका दुश्मन है? ऐसाइसलिए होता है कि आप में नकारात्मक तरंग दौड़ रही है। हमारे तरंग और कर्म में कमी है। सुख चाहते हो तो अपने अंदर की नकारात्मक सोच को खत्म करो।
क्योंशरीर में दर्द रहता है? क्योंकिहम जैविक खेती नहीं कर रहे। हमारी उपज जहरीली होती जा रही है। ऐसी उपज खाने से फ्लोराइड बढ़ता है और दर्द शुरू हो जाता है। जैविक खेती को अपनाना होगा। शुद्ध फसल से ही स्वस्थ शरीर मिलेगा।
श्रीश्री रविशंकर को स्मृति चिह्न सौंपते तुलस्यान और अन्य।
5 पेड़ लगाएं : सड़ककिनारे अकेशिया नामक पेड़ देखा। यह पानी सोख लेता है। इस पर पक्षी नहीं बैठती। मेयर यही हैं, उनसे आग्रह है कि इसे हटाकर नीम पीपल जैसे पेड़ लगाएं। हर व्यक्ति 5 पेड़ लगाए।
स्वच्छता का संकल्प लें : धनबादमें प्रदूषण है। इस प्रदूषण को कम करना होगा। पानी के लिए हाहाकार है और यहां तालाब का पानी प्रदूषित किया जा रहा है। तालाब में नाली का पानी जा रहा है। इसे बदलना होगा। गुरुजी ने स्वच्छ धनबाद का संकल्प दिलाया।
2
1
}सांसों पर ध्यान दो
रोजप्राणायाम करो, ध्यान लगाओ
सांसोंकी भाषा समझो। सांस अगर कांपने लगे। सांस में दिक्कत हो तो समझ लो कि रोग आने वाला है। शरीर को स्वस्थ रखने के लिए व्यायाम और प्रणायाम करो। हर दिन 10 से 15 मिनट ध्यान लगाओ। निरोग रहने का प्रयास करो। ध्यान और योग से चिड़चिड़ापन को दूर कर सभी के लिए अच्छा बन सकते हो। स्वच्छ शरीर ही सीख महसूस कर सकता है।
}स्वयं के अंदर झांकाे
बाहरनहीं, खुद के अंदर सुख खोजो
खुशीखोजते हो, पर वह नहीं मिलती। सुख कहां खोज रहे हो। सुख तो तुम्हारे अंदर है। स्वयं को अंदर झांका। स्वयं के अंदर सुख खोजो। हमारे पास एक दिव्य शक्ति है। उस दिव्य शक्ति को पहचानो। इस शक्ति को पहचाने के लिए दो चीजों की जरूरत पड़ेगी। एक...ज्ञान और दूसरा... अनुभव। अगर ज्ञान और अनुभव जाएं तो सुख जाएगा।
}खाना सीखो
कैसाभोजन करना है, नहीं जानते
कैसेऔर क्या भोजन करना है, यह नहीं जानते। उपवास करते हैं। रोटी और चावल नहीं खाते, पर कुछ अन्य खा लेते हैं। उपवास भगवान के लिए मत करो। उपवास स्वयं के लिए करो। उपवास करते हैं तो फल का जूस ले। शरीर शुद्ध होगा। रोग से लड़ने की क्षमता बढ़ेगी। 2 चम्मच चीनी खाने से 4 घंटे तक शरीर की रोग प्रतिरोधक क्षमता 50 प्रतिशत तक घट जाता है। चीनी की जगह गुड़ और शहद खाने में लीजिए।
}विश्वास करो
यहमान कर चलो कि अच्छे लोग हैं
सुखपाना चाहते हो तो विश्वास करना सीखो। तीन तरह की विश्वास की जरूरत है। पहला... स्वयं पर विश्वास करो। अगर आत्मविश्वास नहीं होगा तो बना हुआ काम बिगड़ जाएगा। सफलता नहीं मिलेगी। दूसरा...समाज पर विश्वास करो। यह मान कर चलो कि समाज में अच्छे लोग भी हैं। अगर ऐसा नहीं करोगे तो हिंसा बढ़ेगी। असुरक्षा का बोध होगा। तीसरा... भगवान पर विश्वास करो। विश्वास के बिना सुख नहीं मिलेगा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva unk unk mag_Deva mag_Deva hin_Deva mag_Deva mag_Deva hin_Deva bho_Deva hin_Deva hin_Deva mag_Deva hin_Deva hin_Deva